Gianni Agnelli

Dyn busnes o'r Eidal oedd Giovanni "Gianni" Agnelli (12 Mawrth 1921 – 24 Ionawr 2003). Wolfgang Achtner, Obituary: Giovanni Agnelli , The Independent (25 Ionawr 2003). Adalwyd ar 8 Medi 2017. Gwasanaethodd yn bennaeth ar gwmni ceir Fiat am ddeng mlynedd ar hugain, o 1966 i 1996.

 Bywyd cynar 
Ganwyd yn Torino i deulu cyfoethog. Sefydlwyd cwmni Fiat gan ei dad-cu, Giovanni, ym 1899. Mynychodd ysgol gafalri. Enillodd radd yn y gyfraith o Brifysgol Torino ym 1943, sydd yn esbonio ei lysenw l'Avvocato (y cyfreithiwr).

Gwasanaethodd mewn catrawd danciau yn yr Ail Ryfel Byd, yn Rwsia ac yn Libia. Wedi i'r Eidal ymuno â'r Cynghreiriaid ym 1943, ymunodd Agnelli â'r gwrthsafiad.

 Gyrfa fusnes 
chwith|bawd|Gianni Agnelli yn sgwrsio â Battista Farina, pennaeth Pininfarina.
Ar ddiwedd y rhyfel, cafodd ei benodi yn is-gadeirydd Fiat (1945–63). Gwasanaethodd yn rheolwr-gyfarwyddwr o 1963 i 1966, yn gadeirydd Fiat o 1966 i 1996, a chadeirydd anrhydeddus o 1996 hyd ei farwolaeth. Jon Glover, Giovanni Agnelli obituary, The Guardian (24 Ionawr 2003). Adalwyd ar 8 Medi 2017.

Adeg ei farwolaeth, amcangyfrifir roedd ganddo ffortiwn bersonol o $2 biliwn John Tagliabue, Giovanni Agnelli, Fiat Patriarch And a Force in Italy, Dies at 81, The New York Times (25 Ionawr 2003). Adalwyd ar 8 Medi 2017. a chyfoeth teuluol o $5 biliwn. Obituary: Giovanni Agnelli, The Daily Telegraph (25 Ionawr 2003). Adalwyd ar 8 Medi 2017.

 Bywyd personol 
Roedd ganddo enw fel dyn arabus a ffasiynol, ac yn medru pedair iaith.

Yn ystod y 1940au a'r 1950au, roedd yn aelod o'r jet-set a chafodd berthnasau â Pamela Digby Churchill Harriman, Rita Hayworth, ac Anita Ekberg.

bawd|Gianni a Marella ym 1966.
Priododd y Dywysoges Marella Caracciolo di Castagneto ym 1953. Cawsant ferch a mab, Edoardo, a fu farw yn 46 oed drwy hunanladdiad. Philip Willan, Suicide suspected after Fiat heir found dead, The Guardian (16 Tachwedd 2000). Adalwyd ar 8 Medi 2017.

Bu farw o ganser y prostad yn 81 oed. Gorweddai ei gorff yn gyhoeddus ym mhencadlys Fiat, a safodd rhyw 100,000 o ymwelwyr mewn ciw i dalu deyrnged iddo. Cafodd yr angladd yn Eglwys Gadeiriol Torino ei fynychu gan arlywydd a phrif weinidog yr Eidal. The party's over, The Economist (30 Ionawr 2003). Adalwyd ar 8 Medi 2017.

 Cyfeiriadau 

Categori:Biliwnyddion o'r Eidal
Categori:Genedigaethau 1921
Categori:Marwolaethau 2003
Categori:Pobl fusnes o'r Eidal
Categori:Pobl fu farw o ganser y prostad
Categori:Pobl o Torino